NARODNA KNJIŽNICA I ČITAONICA

 VLADO GOTOVAC SISAK

PRIJEDLOG IZVJEŠTAJA O GODIŠNJEM IZVRŠENJU FINANCIJSKOG PLANA

NARODNE KNJIŽNICE I ČITAONICE VLADO GOTOVAC SISAK

ZA 2024. GODINU

 Sisak, ožujak 2025.

SADRŽAJ

1. Uvod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2

2. Izvještaj o izvršenju godišnjeg financijskog plana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2

2.1. Opći dio izvještaja o izvršenju godišnjeg financijskog plana \_\_\_\_\_\_\_\_\_\_\_\_\_\_\_\_\_ 2

2.2. Posebni dio Izvještaja o izvršenju godišnjeg financijskog plana \_\_\_\_\_\_\_\_\_\_\_\_\_\_\_ 8

2.3. Obrazloženje godišnjeg izvještaja o izvršenju financijskog plana \_\_\_\_\_\_\_\_\_\_\_\_\_\_ 11

2.3.1. Obrazloženje općeg dijela izvršenja financijskog plana \_\_\_\_\_\_\_\_\_\_\_\_\_\_\_\_\_\_\_\_\_\_ 11

2.3.2. Obrazloženje posebnog dijela izvršenja financijskog plana \_\_\_\_\_\_\_\_\_\_\_\_\_\_\_\_\_\_\_ 13

2.4. Posebni izvještaj o godišnjem izvještaju o izvršenju financijskog plana za 2024.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 16

**1. Uvod**

 Narodna knjižnica i čitaonica Vlado Gotovac Sisak sastavila je Godišnji izvještaj o izvršenju financijskog plana za 2024. u skladu s odredbama Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) te ga je obvezna dostaviti upravljačkom tijelu do 31.ožujka 2025. godine. Prema odredbi članka 30. Pravilnika o polugodišnjem i godišnjem izvještaju o izvršenju proračuna i financijskog plana godišnji izvještaj o izvršenju financijskog plana proračunskih i izvanproračunskih korisnika sadrži opći dio, posebni dio, obrazloženje i posebne izvještaje financijskog plana.

 Tijekom 2024. godine financiranje rashoda Narodne knjižnice i čitaonice Vlado Gotovac Sisak izvršeno je temeljem sljedećih financijsko-planskih dokumenata:

- Financijski plan za 2024. godinu sa projekcijama za 2025. i 2026. godinu koji je donesen na sjednici Upravnog vijeća dana 30.11.2023. godine,

- I. izmjene i dopune Financijskog plana za 2024. godinu koje su donesene na sjednici Upravnog vijeća dana 29.5.2024. godine,

- II. Izmjene i dopune Financijskog plana za 2024. godinu koje su donesene na sjednici Upravnog vijeća dana 13.12.2024. godine.

**2. Izvještaj o izvršenju godišnjeg financijskog plana**

Prema Pravilniku o polugodišnjem i godišnjem izvještaju o izvršenju proračuna i financijskog plana, Izvještaj o izvršenju godišnjeg plana se sastoji od:

− Općeg dijela godišnjeg izvještaja o izvršenju financijskog plana

− Posebnog dijela godišnjeg izvještaja o izvršenju financijskog plana

− Obrazloženja godišnjeg izvještaja o izvršenju financijskog plana

− Posebnih izvještaja u godišnjem izvještaju o izvršenju financijskog plana.

 **2.1. Opći dio izvještaja o izvršenju godišnjeg financijskog plana**

 Opći dio izvještaja o izvršenju polugodišnjeg financijskog plana se sastoji od:

− Sažetka Računa prihoda i rashoda i Računa financiranja

− Računa prihoda i rashoda

− Računa financiranja

 Račun prihoda i rashoda i Račun financiranja se sastoji od prihoda i rashoda iskazanih prema ekonomskoj klasifikaciji i izvorima financiranja te rashoda iskazanih prema funkcijskoj klasifikaciji.

 U Računu financiranja iskazuju se primici od financijske imovine i zaduživanja, izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

 U tablicama u nastavku dani su podaci koji se odnose na opći dio, Sažetak Računa prihoda i rashoda, Sažetak Računa financiranja, Izvještaj o prihodima i rashodima prema ekonomskoj klasifikaciji, Izvještaj o prihodima i rashodima prema izvorima financiranja te Izvještaj o rashodima prema funkcijskoj klasifikaciji.

**Tablica 1**



**Tablica 2**





**Tablica 3**



**Tablica 4**



**Tablica 5**



**Tablica 6**



**2.2.** **Posebni dio izvještaja o izvršenju godišnjeg financijskog plana**

Posebni dio izvještaja o izvršenju godišnjeg financijskog plana iskazuje se u izvještaju po programskoj klasifikaciji. Izvještaj po programskoj klasifikaciji sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

U tablici broj 7 daju se podaci o planiranim rashodima prema Izmjenama i dopunama financijskog plana za 2024. te izvršenim rashodima u 2024. godini.

Prema podacima navedenim u tablici broj 7, izvršeni su rashodi u iznosu od 1.518.780,62 €, što čini 90,98 % izvornog plana/rebalansa za 2024. godinu.

 Navedeni podaci se odnose na Program 1020, Djelatnosti u kulturi koji se sastoji od Aktivnosti A100035 Knjižnično i administrativno tehničko osoblje, A100036 Materijalno poslovanje,

A100037 Književni susreti, tribine i izložbe kao i na projekte K100030 Obnavljanje knjižnog fonda i K100031 Investicijsko održavanje i opremanje te tekući projekt T100006 Nakladništvo. Drugi program je 1035 Obnova objekata sa aktivnosti A103501 Potres.

**Tablica 7**







**2.3. Obrazloženje godišnjeg izvještaja o izvršenju financijskog plana za 2024. godinu**

 Obrazloženje godišnjeg izvještaja o izvršenju financijskog plana sastoji se od obrazloženja općeg i posebnog dijela izvještaja o izvršenju financijskog plana.

**2.3.1. Obrazloženje općeg dijela izvršenja financijskog plana**

Obrazloženje općeg dijela izvršenja financijskog plana sadrži obrazloženje prihoda i primitaka, rashoda i izdataka te prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblja ostvarenih u razdoblju od 1. siječnja do 31. prosinca 2024. godine.

 Ukupni **prihodi i primici** izvršeni su u iznosu od 1.472.674,95 € ili 90,22 % u odnosu na izvorni plan/rebalans za 2024. i veći su za 638.268,62 € u odnosu na prethodno izvještajno razdoblje zbog opremanja novog prostora Knjižnice.

Kod prihoda poslovanja ostvarene su *pomoći iz inozemstva i od subjekata unutar općeg* *proračuna* u iznosu od 446.833,95 € što čini 96,56% planiranih jer nisu ostvarene planirane potpore zaposlenicima, nisu utrošena sva planirana sredstva Županijske matične službe za narodne i školske knjižnice i Općine Martinska Ves te su izostali prihodi za plaću za 12/2024 za dvije zaposlenice na teret državnog proračuna kao i za najam prostora za 12/2024.

*Prihodi od imovine* ostvareni su u iznosu od 18.562,19 €, a planirani su u iznosu od 1.505,00 € te je njihovo ostvarenje 1.233,37% zbog poklonjenih knjiga sudionicima kulturnih manifestacija koje je organizirala Knjižnica i korisnicima Knjižnice prigodom otvaranja novog prostora s ciljem promoviranja čitanja.

*Prihodi od upravnih i administrativnih pristojbi i po posebnim propisima i naknada* ostvareni su u iznosu od 31.212,24 €, a planirani su u iznosu od 34.000,00 € te je njihovo ostvarenje 91,80%, a odnose se na prihode od članarine, zakasnine, igraonice, međuknjižnične posudbe i sl. Planirani prihod nije ostvaren zbog korištenja POS uređaja prilikom naplate usluga Knjižnice i uvođenja SKartice za učenike i umirovljenike koja im omogućava besplatni upis.

*Prihodi od prodaje proizvoda i robe te pruženih usluga i prihodi od donacija* ostvareni su u iznosu od 3.337,17 € što čini 82,22% planiranih sredstava zbog izostanka donacija uslijed otkazivanja 9. državnog Natjecanja u čitanju naglas.

*Prihodi iz nadležnog proračuna i od HZZO-a temeljem ugovornih obveza* planirani su u iznosu od 1.124.192,00 €, a ostvareni u iznosu od 969.883,58 € što čini 86,27% planiranih sredstava zbog promjene načina rada gradske riznice sa novčane osnove na modificirano načelo nastanka događaja i uštede pri opremanju novog prostora Knjižnice.

*Prihodi od prodaje proizvedene dugotrajne imovine* planirani su u iznosu od 5.791,00 €, a ostvareni su u iznosu od 2.845,82 € što je 49,14% planiranih, a odnose se na prodaju otpisanih knjiga i obročnu otplatu stana nad kojim je postojalo stanarsko pravo. Planirana sredstva za danu donaciju opreme za održavanje i zaštitu (rabljeni klimatizacijski uređaji) nisu ostvarena jer Knjižnica koristi poslovni prostor u Rimskoj ulici 27, Sisak.

 Ukupni **rashodi i izdaci** izvršeni su u iznosu od 1.518.780,62 € ili 90,98 % u odnosu na izvorni plan/rebalans za 2024. godinu i veći su za 659.579,90 € u odnosu na prethodno izvještajno razdoblje zbog opremanja novog prostora Knjižnice.

 Kod rashoda poslovanja ostvareni su *rashodi za zaposlene* u iznosu od 706.704,09 € ili 98,05 % u odnosu na izvorni plan/rebalans za 2024. jer nisu ostvarene planirane potpore zaposlenicima. Isti su veći za 83.146,89 € u odnosu na prethodno izvještajno razdoblje zbog porasta osnovice za obračun plaće od siječnja 2024. i od listopada 2024. godine.

 Izvršenje *materijalnih rashoda* iznosi 282.726,84 € ili 76,74 % u odnosu na izvorni plan/rebalans za 2024. i veći su za 133.443,80 € u odnosu na prethodno izvještajno razdoblje zbog nabave naljepnica za knjige za RFID sustav i sitnog inventara za novi prostor Knjižnice. U ovom izvještajnom razdoblju kroz postupak javne nabave došlo je do manjeg ostvarenja planiranih rashoda za nabavu naljepnica i sitnog inventara.

*Financijski rashodi* su ostvareni u iznosu od 1.474,42 € ili 19,62% u odnosu na izvorni plan/rebalans zbog isplate zateznih kamata po izvansudskoj nagodbi u znatno manjem iznosu od planiranih.

*Ostali rashodi* iznose 18.561,66 € što je 412,48% planiranih sredstava i veći su za 15.534,64 € u odnosu na prošlu godinu, a odnose se na tekuće dane donacije u naravi (knjige iz nakladništva) sudionicima kulturnih manifestacija koje je organizirala Knjižnica i korisnicima Knjižnice prigodom otvaranja novog prostora s ciljem promoviranja čitanja.

*Rashodi za nabavu proizvedene dugotrajne imovine* ostvareni su u iznosu od 509.313,61 € što je 89,63% planiranih sredstava i veći su za 425.986,05 € u odnosu na prethodno izvještajno razdoblje zbog opremanja novog prostora Knjižnice i nabave knjižnične građe.

Kroz postupak javne nabave u 2024. godini došlo je do manjeg ostvarenja planiranih rashoda za nabavu uredske opreme i namještaja, komunikacijske opreme i uređaja, strojeva i opreme za ostale namjene.

 Metodološki manjak 2023. godine iznosi -8.043,95 €, a nastao je prebijanjem viškova i manjkova po istovrsnim kategorijama. Metodološki manjak ostvaren iz izvora općih prihoda iznosi -45.139,94 € i odnosi se na rashode za zaposlene, naknade članovima Upravnog vijeća, režijske troškove iz prosinca 2023. godine i pokriven je u trenutku isplate navedenih rashoda tijekom siječnja 2024. godine.

**Višak sredstava** **iz 2023**. godine u iznosu od 37.095,99 € uvrstio se u Financijski plan 2024. godine nakon Izmjena i dopuna financijskog plana. Utvrđeni višak nastao je od prihoda za posebne namjene u iznosu od 14.196,82 €, prihoda od nefinancijske imovine od prodaje starih knjiga u iznosu od 2.023,57 € i od kapitalnih pomoći iz državnog proračuna za financiranje rashoda za nabavu knjižne građe iz 2.kruga otkupa 2023. godine u iznosu od 20.875,60 € koji se utrošio u 2024. godini sukladno Ugovoru sa Ministarstvom kulture i medija.

Odlukom Upravnog vijeća ostvareni višak rasporedio se u Financijski plan za 2024. godinu i koristio se za pokriće rashoda poslovanja i nabavu novih naslova knjiga.

**Rezultat poslovanja na kraju 2024**. godine utvrđen je prebijanjem računa viška i manjka po istovrsnim kategorijama i iznosi -54.149,62 €. Metodološki manjak ostvaren iz izvora općih prihoda iznosi -59.003,85 € i odnosi se na rashode za zaposlene, naknade članovima Upravnog vijeća, režijske troškove iz prosinca 2024. godine, a nastao je promjenom načina rada gradske riznice sa novčane osnove na modificirano načelo nastanka događaja. Kako se rashodi priznaju u trenutku nastanka obveze, a prihodi u trenutku plaćanja obveza, manjak će biti pokriven u trenutku isplate navedenih rashoda tijekom siječnja 2025. godine. Ostvaren je i metodološki

manjak iz tekućih pomoći državnog proračuna u iznosu od -9.418,73 € koji se odnosi na

rashode za zaposlene za 12/2024 za dvije zaposlenice i režijske troškove iz prosinca 2024. godine.

Također je ostvaren višak prihoda za posebne namjene u iznosu od 12.044,80 € kao i višak prihoda od prodaje nefinancijske imovine u iznosu od 2.228,16 €.

Podaci o stanju novčanih sredstava na podračunu Narodne knjižnice i čitaonice Vlado Gotovac Sisak

• Stanje na dan 1.1.2024. godine iznosi 42.925,58 €

• Stanje na dan 31.12.2024. godine iznosi 31.865,88 €

**2.3.2. Obrazloženje posebnog dijela izvršenja financijskog plana**

 Obrazloženje posebnog dijela izvršenja financijskog plana sadrži obrazloženje izvršenja

ostvarenim provedbom programa i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.

Obzirom na programe, izvršenje financijskog plana Narodne knjižnice i čitaonice Vlado Gotovac Sisak je sljedeće:

PROGRAM 1020 DJELATNOSTI U KULTURI

Ciljevi programa

Održavanjem aktivnosti u svojim prostorima, Knjižnica promiče svoj rad te postiže jedan od svojih osnovnih ciljeva – pomaganje pri oblikovanju i održavanju kulturnog identiteta zajednice i promicanju kulture u svoj njezinoj raznolikosti. Cilj je približiti knjigu i čitanje što većem broju korisnika. Želja nam je da dolazak u knjižnicu i provođenje vremena u njoj kroz sudjelovanje u organiziranim aktivnostima postane potreba što većem broju naših sugrađana svih dobnih skupina.

Regulatorni okvir

- Zakon o knjižnicama i knjižničnoj djelatnosti (Narodne novine broj 17/19, 98/19, 114/22, 36/2024)

- Zakon o ustanovama (Narodne novine broj 76/93, 29/97,47/99-ispravak, 35/08, 127/19, 151/22)

- Zakon o proračunu (Narodne novine broj 144/21)

- Pravilnik o upisniku knjižnica (Narodne novine broj 78/20)

- Pravilnik o matičnoj djelatnosti i sustavu matičnih knjižnica u Republici Hrvatskoj (Narodne novine broj 81/21)

- Pravilnik o zaštiti, reviziji i otpisu knjižnične građe (Narodne novine broj 27/23)

- Pravilnik o uvjetima i načinu stjecanja stručnih zvanja u knjižničarskoj struci (Narodne novine broj 107/21)

Aktivnost A100035 Knjižnično i administrativno tehničko osoblje

 Za ovu aktivnost planirana su sredstva u iznosu od 728.568,00 € i to iz gradskog proračuna,

 državnog proračuna te općinskog proračuna Martinske Vesi. Sa 31.12.2024. godine ostvareno je 708.499,53 € što čini 97,25% planiranih sredstava jer nisu ostvarene planirane potpore zaposlenicima.

Financijski rashodi su ostvareni u iznosu od 1.463,63 € ili 19,52% u odnosu na izvorni plan/rebalans zbog isplate zateznih kamata po izvansudskoj nagodbi u znatno manjem iznosu od planiranih.

 Aktivnost A100036 Materijalno poslovanje

 Aktivnost je usmjerena na stvaranje materijalnih i financijskih uvjeta za obavljanje redovne djelatnosti Knjižnice. Iz državnog proračuna financiraju se rashodi Županijske matične službe za knjižnice i rashodi Središnje knjižnice za nacionalnu manjinu Bošnjaka. Iz općinskog proračuna financiraju se rashodi knjižničarske djelatnosti u Općini Martinska Ves.

Od planiranih 120.241,00 € za financiranje materijalnog poslovanja Knjižnice ostvareno je 101.172,46 € što je 84,14% planiranih sredstava.

Zbog pripremnih poslova vezanih za preseljenje Knjižnice u novi prostor ostvareni su manji rashodi od planiranih. Jedino su rashodi financirani iz vlastitih prihoda ostvareni u većem iznosu od planiranih (126,70%) sukladno ostvarenim prihodima.

Aktivnost A100037 Književni susreti, tribine i izložbe

 Za održavanje kulturnih manifestacija planirano je 12.457,00 €, a ostvareno je 24.052,14 € što je 193,08% planiranih sredstava. Iz vlastitih prihoda, prihoda za posebne namjene, pomoći i prihoda od prodaje nefinancijske imovine realizirani su brojni književni susreti, izložbe, pričaonice, kvizovi te kontinuirana manifestacija Noć knjige, Mjesec knjige.

Državno natjecanje u čitanju naglas otkazano je zbog pripremnih poslova vezanih za preseljenje Knjižnice u novi prostor te su prihodi za posebne namjene i vlastiti prihodi ostvareni u manjem iznosu od planiranih.

Zbog poklonjenih knjiga korisnicima Knjižnice prigodom otvaranja novog prostora radi popularizacije čitanja, prihodi od prodaje nefinancijske imovine su ostvareni u većem iznosu od planiranih (412,48%).

Kapitalni projekt K100030 Obnavljanje knjižnog fonda

 Za nabavu knjižne i neknjižne građe planirano je 130.804,00 €, a ostvareno je 127.607,63 € što je 97,56% planiranih sredstava. Iz prihoda za posebne namjene je ostvareno 75,39% planiranog iznosa jer nije bilo potrebe za nabavom stručne literature. Donacije knjižne i neknjižne građe su ostvarene u iznosu od 1.421,37 € što je 71,79% planiranih jer za vrijeme pripremnih poslova oko preseljenja Knjižnice nisu preuzimane donacije knjiga od građana. Iz istog razloga ostvarena je nabava knjiga od prihoda od prodaje nefinancijske imovine u iznosu od 2.641,23 € što je 54,85% planiranih sredstava.

Iz gradskog proračuna ostvaren je planirani iznos od 6.000,00 € kao i od općinskog proračuna u iznosu od 1.400,00 €. Iz državnog proračuna ostvareno je 99,73% planiranog iznosa zbog iskaza interesa za otkupom knjiga uvrštenih na popis A-obavezni naslovi i B-preporučeni naslovi koji su ostvareni u nešto manjem iznosu od ugovorenog, planiranog iznosa.

Kapitalni projekt K100031 Investicijsko održavanje i opremanje

 Za financiranje investicijskog održavanja i opremanja planirano je 633.095,00 €, a ostvareno je 514.230,19 € što čini 81,22% planiranih sredstava utrošenih za opremanje novog prostora Knjižnice. Iz općih prihoda utrošeno je 72,53% planiranih sredstava jer je kroz postupak javne nabave došlo je do manjeg ostvarenja planiranih rashoda za nabavu uredske opreme i namještaja, komunikacijske opreme i uređaja, strojeva i opreme za ostale namjene, sitnog inventara te uredskog materijala i ostalih materijalnih rashoda.

Od kapitalnih pomoći iz državnog proračuna ostvaren je planirani iznos od 200.000,00 € kao i od donacija planirani iznos od 350,00 € koji se odnosi na donirani namještaj Vlade Gotovca.

Tekući projekt T100006 Nakladništvo

 Za ovaj projekt planirana su sredstva u iznosu od 5.123,00 €, a ostvareno je 4.086,82 € što je 79,77% planiranih sredstava utrošenih za tisak bojanke Moja školica, knjige pobjednika natječaja najbolje pjesme u prozi za 2023. godinu u sklopu književne nagrade „Tea Benčić Rimay“ i knjige „Ona nije vidjela-specijalno izdanje“. Planirana sredstva nisu utrošena u potpunosti

 uslijed odobrenog popusta isporučitelja usluge i manje naklade tiskanih naslova.

Pokazatelji uspješnosti

Cilj je zadovoljiti potrebe za obrazovanjem i cjeloživotnim učenjem, školovanjem, prekvalifikacijom, doškolovanjem ili usavršavanjem u struci, razonodom, osobnim napretkom i informiranjem. Ostvarenje cilja mjeri se brojem nabavljenih knjiga i ostalih medija, a uspješnost brojem posudbi knjiga i drugih medija te brojem posjeta vezanih uz posudbu

knjižnične građe. Narodna knjižnica i čitaonica Vlado Gotovac Sisak u 2024. godini otkazala je 9. državno natjecanje u čitanju naglas zbog pripremnih poslova vezanih za preseljenje Knjižnice u novi prostor.

Nabava knjižne i neknjižne građe te periodičkih publikacija i dnevnog tiska nabavljena je po planiranoj dinamici i obujmu. Edukacija korisnika o uslugama knjižnice i informatičkog opismenjavanja redovito je provođena i obuhvaćene su sve planirane dobne skupine.

Redovito se obnavlja i Zavičajna zbirka gdje je nabavljeno i više od planiranih broja primjeraka što ovisi o ponudi na antikvarijatnom tržištu i donacijama građana. Svi kulturni programi vezani uz popularizaciju čitanja i naše djelatnosti održani su u cijelosti: obilježavanje raznih važnih datuma i godišnjica, Noći knjige, Mjesec hrvatske knjige, Književna nagrada „Tea Benčić Rimay“ .

Književne večeri i predstavljanje knjiga domaćih autora izvršeni su u većem broju od planiranih. Nakladnička izdanja ostvarena su u planiranom obimu.

Zbog poslova vezanih uz pripremu i realizaciju selidbe u novi prostor, u Odjelu za odrasle nisu realizirane planirane kreativne radionice.

PROGRAM 1035 OBNOVA OBJEKATA

Ciljevi programa

U okviru ovog programa obuhvaćeni su troškovi najma za Dječji odjel, A.Starčevića br.20, Sisak budući je Dječji odjel ostao bez prvotnog prostora.

Razvijanje kulture čitanja i socijalizacije kod najmlađih korisnika knjižničnih usluga. S obzirom na posljedice potresa i preseljenje u novi prostor, djeci je potrebno osigurati rad koji bi imali i prije ove elementarne nepogode.

Aktivnost A103501 Potres

 Za ovu aktivnost planirana su sredstva iz državnog proračuna u iznosu od 39.132,00 € , a ostvareno je 39.131,95 € što čini 100,00% planiranih sredstava za najam privremenog prostora Dječjeg odjela jer je prvotni prostor neupotrebljiv poslije potresa.

**2.4. Posebni izvještaj u godišnjem izvještaju o izvršenju financijskog plana za 2024.**

Posebni izvještaji u godišnjem izvještaju o izvršenju financijskog plana za 2024. godinu su:

- Izvještaj o zaduživanju na domaćem i stranom tržištu novca i kapitala je nepopunjen jer Knjižnica nije ostvarila primitke od zaduživanja niti izdatke za otplatu primljenih kredita i zajmova,

- Izvještaj o korištenju sredstava fondova Europske unije je nepopunjen jer Knjižnica ne koristi sredstva fondova Europske unije,

- Izvještaj o danim zajmovima i potraživanjima po danim zajmovima je nepopunjen jer Knjižnica nije davala zajmove niti ima potraživanja po danim zajmovima,

- Izvještaj o danim jamstvima i plaćanjima po protestiranim jamstvima je također nepopunjen jer Knjižnica nije davala jamstva niti obavljala plaćanja po protestiranim jamstvima,

- Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova čini:

- Stanje nenaplaćenih potraživanja za prihode na dan 31.12.2024. iznosi 0,03 €, a odnosi se na potraživanje za zatezne kamate na zakašnjelu uplatu rate za otkup stana za 12/2024,

- Stanje nepodmirenih dospjelih obveza na dan 31.12.2024. iznosi 0,00 €,

- Stanje potencijalnih obveza po osnovi sudskih sporova na dan 31.12.2024. iznosi 0,00 €, jer je isplaćena izvansudska nagodba u studenom 2024. godine.

 RAVNATELJICA

 Dubravka Šurlan